Bejeweled

Bejeweled on PopCap Gamesin kehittämä pulmapeli, joka julkaistiin selainpelinä vuonna 2001. Sittemmin peli on käännetty useille muille alustoille. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut. Peliä on ladattu yli 150 miljoonaa kertaa. Maksullista versiota puolestaan on myyty yli 25 miljoonaa kappaletta.

Pelille on julkaistu kaksi jatko-osaa, Bejeweled 2 vuonna 2004 ja Bejeweled Twist vuonna 2008. Lisäksi pelin suosio on poikinut useita samantyyppisiä pelejä, joista tunnetuimpia ovat muun muassa Jewel Quest, roolipelielementtejä sisältävä Puzzle Quest: Challenge of the Warlords sekä eläinteemainen Zoo Keeper.

Pelaaminen 
Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peli jatkuu niin kauan, kunnes uusia siirtoja ei voi enää tehdä.

Lähteet

Aiheesta muualla 
 Bejeweled PopCapin sivuilla 

Vuoden 2001 videopelit
Palm OS -pelit
Windows Mobile -pelit
BlackBerry-pelit
Java ME -pelit
Facebook-pelit
Flash-pelit
Windows Phone -pelit
Android-pelit
Xbox Live Arcade -pelit
Windows-pelit
MacOS-pelit
IOS-pelit
Yhdistä kolme -pelit
Yhdysvalloissa kehitetyt videopelit